Topboer in aksie by skaapboeredag - ProAgri
by Specialist Writer 7th May 2018, 3:24 pm 452 Views Comments Off on Topboer in aksie by skaapboeredag
Frans en sy vrou, Reinette Wiid.
Hy sal verskeie bestuursaspekte van skaapboerdery soos veldbestuur, die gebruik van besproeide weidings, teeldoelwitte, seleksiemaatstawwe, bestuur tydens lam-en paartyd en die beheer van skadelike diere bespreek. Bemarking en mannekragbestuur sal ook toegelig word.
Frans boer met kommersiële dohne-merino-en dorperteelooie in 'n goed gediversifiseerde boerdery. Die dohne-merino lammerooie word op meerjarige besproeide weidings aangehou, wat uit 'n beproefde mengsel van langswenk-, kropaar- en raaigras, asook klawer bestaan.
Die winsgewendheid van sy skape op besproeide weidings op lande met 'n 20cm keerlaag, klop dié van kontantgewasse oor die langtermyn. Groot belangstelling heers tans in intensiewe skaapboerdery en hier is 'n uitstekende voorbeeld van 'n laekoste intensiewe stelsel.
Hy beskou die beheer van skadelike diere as die grootste uitdaging in sy skaapboerdery. Hy slaag daarin om veeverliese tot die minimum te beperk met omvangryke beheermetodes. Een van die doelwitte van die Nasionale Skaapboer van die Jaar kompetisie is om bestuurspraktyke van suksesvolle skaapboere prakties aan medeboere bekend te stel op 'n boeredag.
Vir meer inligting en besprekings, kontak Leon van Dijkhorst: 072-910-4040 of leonvd@vodamail.co.za of kontak Eugene Nel by 072-018-0191 of eugened.nel@vodamail.co.za